Diari Oficial de la Generalitat Valenciana


Sumari del DOGV 3540, del 16-07-1999 (1999/5893)

ORDRE de 25 de maig de 1999, de la Conselleria de Cultura, Educació i Ciència, per la qual es regulen els preus públics per la venda de determinades publicacions.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/06/25/(1)/dof/vci/html**

### Dades del document

Número de DOGV
:   3540

Data del DOGV
:   16-07-1999

Secció del DOGV
:   I. DISPOSICIONS GENERALS

Número del document
:   1999/5893


Data del document
:   25-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Conselleria Cultura, Educació i Ciència
    * llista de preus
    * legislació
    * publicació
    * indústria del llibre
    * regulació de preus

ORDRE de 25 de maig de 1999, de la Conselleria de Cultura, Educació i Ciència, per la qual es regulen els preus públics per la venda de determinades publicacions. [1999/X5893]
  
El Decret 73/1991, de 13 de maig, del Consell de la Generalitat Valenciana (DOGV de 5.6.1991), establix el règim general d'aplicació als preus públics de la Generalitat Valenciana, així com el procediment de fixació i aprovació de la seua quantia.
  
Per altra part, el Decret 227/1991, de 9 de desembre (DOGV de 27.12.1991), y la Disposició Addicional 6 de la Llei 12/1997, de 23 de desembre, de Taxes de la Generalitat Valenciana (DOGV de 29.12.1997), establixen la relació de béns, servicis i activitats afectables de ser pagats mitjançant preus públics, entre els quals es troba la venda de publicacions de cada Conselleria.
  
Per tot això, d'acord amb allò establit en l'article 35 e) de la Llei 5/1983, de 30 de desembre, de Govern Valencià, i l'article 3.2 del Decret 73/1991, del Consell de la Generalitat Valenciana, prèvia elaboració de la memòria economicofinancera de la qual s'entén que els preus proposats cobrixen la despesa d'entrega dels béns que hom compra, i a la vista de l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública,
  
ORDENE
  
Primer. Objecte
  
La present ordre té per objecte l'establiment del règim jurídic aplicable als preus públics que ha de percebre la Conselleria de Cultura, Educació i Ciència per la venda de les publicacions a les quals es referix l'article 4 de l'ordre.
  
Segon. Pressupost de pagament
  
Constituïx el pressupost de pagament dels preus públics objecte de la present Ordre l'adquisició per mitjà de preu de les publicacions que s'esmenten a l'article anterior.
  
Tercer. Obligats al pagament
  
Els subjectes obligats al pagament dels preus públics establits en la present Ordre són els compradors de les publicacions esmentades en l'article següent.
  
Quart. Quanties
  
1. Els preus públics objecte de la present ordre s'exigiran conforme a allò que disposa el següent quadre de tarifes:
  
Publicació Preu unitari
  
 (PTA/euros)
  
Arxiu del Regne de València. Vols. I i II.
  
Instrumentos de descripción (Catálogos,
  
inventarios, índices). CD-Rom doble 8.000/48,08
  
Catálogo de Heráldica del Archivo del
  
Reino de Valencia. CD-Rom 5.000/30,05
  
2. Als preus públics que s'esmenten en l'apartat anterior s'aplicarà el tipus d'Impost sobre el Valor Afegit vigent en el moment de realitzar-se la venda de les publicacions.
  
Quint. Exigibilitat i pagament
  
L'obligació de pagament dels preus establits per mitjà de l'ordre naixerà de l'adquisició de les publicacions que s'esmente en l'article anterior.
  
Això no obstant, en el supòsit de comandes per correu, telefòniques o per qualssevol altres mitjans de comunicació, el preu s'exigirà a compte, quan es formule la corresponent sol·licitud, per a la qual cosa es requerirà l'acreditació del pagament a compte prèviament a l'entrega de les publicacions.
  
DISPOSICIÓ FINAL
  
La present ordre entrarà en vigor el dia següent de la publicació en el Diari Oficial de la Generalitat Valenciana.
  
València, 25 de maig de 1999
  
El conseller de Cultura, Educació i Ciència,


Còpia Permalink ELI